Sabel de Fausta

Sabel de Fausta  ye l'alcuñu de la escritora xixonesa Isabel López Labrada. Périta pola Escuela de Comerciu de Xixón nel ámbitu lliterariu ye autodidacta, entamando a escribir nos años ochenta, cuando fixo un cursu d'asturianu na Universidá Popular de Xixón, que ponía'l cantautor y escritor Carlos Rubiera. Dende entós entamó a asoleyar la so obra narrativa y tamién poética en revistes como Lletres Asturianes, Lliteratura, etc. 

Apaez en dos ediciones de los volúmenes colectivos Coples del Antroxu (1983 y 1984) y tien editaos trés llibros, el primeru, infantil, con dos rellatos, Mercáu de vida, mercáu de muerte y Esperteyu (Academia de la Llingua Asturiana, 1987), un conxuntu de narraciones, El tren de medianueche y otros cuentos (Trabe, 1996) y el volume poéticu Na solombra del silenciu (Trabe, 2007).

A lo llargo de la so carrera como escritora algamó dellos premios como'l de Llectures pa Rapazos de l’Academia de la Llingua en 1987 y participó n'eventos lliterarios dando a conocer la so obra n'Asturies y pa los asturianos nel esterior.

 Referencies 

 Enllaces esternos 

Categoría:Escritores d'Asturies
Categoría:Escritores n'asturianu
Categoría:Persones de Xixón